สวัสดีค่ะ ดิฉันมีอาการเจ็บบริเวณแคมเล็กแถวปากช่องคลอดและปากช่องคลอด ยิ่งถ้าแหวกปากช่องคลอดแล้วลองคลำให้ลึกกว่าเดิมยิ่งรู้สึกเจ็บแบบแสบร้อน มองด้วยตาไม่พบตุ่มอะไรเลย แต่ถ้าสัมผัสบริเวณที่เจ็บอาจรู้สึกเหมือนมีรอยเล็กๆ ถ้าไม่สัมผัสจะไม่รู้สึกเจ็บค่ะ ไม่มีอาการคัน ประจำเดือนมาปกติค่ะ ตกขาวไม่ค่อยมี แต่บางครั้งมีเป็นสีขาวขุ่น ประมาณ1ปีก่อนเคยมีอาการคันที่อวัยวะเพศร่วมกับมีตุ่มแดงเล็กๆที่ปากช่องคลอดแต่ไม่ได้รักษา หายเองค่ะ(ดิฉันยังไม่เคยมีsexนะคะ) อยากทราบว่าดิฉันเป็นโรคเกี่ยวกับอะไรคะ
สวัสดีค่ะอาการเจ็บและปวดแสบปวดร้อนบริเวณช่องคลอด อาจเกิดจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ช่องคลอดแสบและคันจากความแห้ง แต่มักเกิดในหญิงวัยทอง5 ทางเดินปัสสาวะอักเสบ โดยมักเจ็บสัมพันธ์กับการปัสสาวะหากคลำได้ก้อนหรือตุ่มด้วย อาจเป็นเกี่ยวกับโรคทางผิวหนังได้เช่น เริม หูดหงอนไก่ หูดข้าวสุก หรือผื่นผิวหนังอักเสบจากการระคายเคืองหรือภูมิแพ้โดยหากยังมีอาการเจ็บหรือแสบเรื้อรัง ร่วมกับตกขาวผิดปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น ใส่เสื้อผ้าระบายอากาศได้ดี ไม่อับชื้น งดการมีเพศสัมพันธ์